

**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΔΕΥΤΕΡΑ 3/3/2025 (ΚΑΘΑΡΑ ΔΕΥΤΕΡΑ)**

**----------------------------------------------------**

**12:00 ΚΑΘΑΡΑ ΔΕΥΤΕΡΑ ΣΤΟ ΠΑΡΚΟ ΣΤΑΥΡΟΣ ΝΙΑΡΧΟΣ (Ζ)**

**15:00 «Ο ΒΑΦΤΙΣΤΙΚΟΣ» - ΟΠΕΡΕΤΑ ΜΕ ΤΗΝ ΟΡΧΗΣΤΡΑ ΣΥΓΧΡΟΝΗΣ ΜΟΥΣΙΚΗΣ ΤΗΣ ΕΡΤ (ΔΗΜΟΤΙΚΟ ΘΕΑΤΡΟ ΠΕΙΡΑΙΑ - 15/3/2021) (Ε) WEBTV ERTflix**

Η **ΕΡΤ** και η **Ορχήστρα Σύγχρονης Μουσικής,** σε συνεργασία με τον **Οργανισμό Πολιτισμού, Αθλητισμού και Νεολαίας** του **Δήμου Πειραιά** και το **Δημοτικό Θέατρο Πειραιά,** παρουσίασαν την Καθαρή Δευτέρα 15 Μαρτίου 2021,την αξεπέραστη οπερέτα του **Θεόφραστου Σακελλαρίδη,** «**Ο βαφτιστικός»*,*** σε μια νέα μοναδική μαγνητοσκόπηση από το ιστορικό θέατρο, την οποία θα απολαύσουν οι τηλεθεατές από την **ΕΡΤ2.**

**Η υπόθεση**

Σε μια **Αθήνα** στον απόηχο των **Βαλκανικών Πολέμων** και στη δίνη του **Α΄ Παγκόσμιου Πολέμου,** μια σειρά από διασκεδαστικές παρεξηγήσεις προκύπτουν όταν ο Πέτρος Χαρμίδης, στρατιώτης στο μέτωπο και σύζυγος της Κικής, αποφασίζει να υποδυθεί τον βαφτιστικό της Βιβίκας, τον οποίο, όμως, εκείνη δεν θυμάται οπτικά. Ο Χαρμίδης επισκέπτεται τη Βιβίκα στο σπίτι όπου μένει με τον σύζυγό της και στο οποίο φιλοξενεί, συμπτωματικά, τη φίλη της, Κική.

Το **έργο** παρουσιάζεται σε **συναυλιακή μορφή, κοντσερτάντε,**μ’ ένα υπέροχο κουαρτέτο λυρικών τραγουδιστών, ερμηνεύοντας άριες και ντουέτα, μεταξύ των οποίων οι μεγάλες επιτυχίες **«Στο στόμα», «Η καρδιά μου πονεί για σας»** και το εμβληματικό πολεμικό εμβατήριο **«Ψηλά στο μέτωπο».**

**«Ο βαφτιστικός»*,*** 100 και πλέον χρόνια από την πρώτη του παρουσίαση, αριθμεί εκατοντάδες παραστάσεις και αποτελεί τη δημοφιλέστερη ελληνική οπερέτα.

Ο **Θεόφραστος Σακελλαρίδης (1883-1950),** από τους θεμελιωτές της ελληνικής οπερέτας, συνέθεσε τον «Βαφτιστικό» το 1918, υπογράφοντας και το έξυπνο, γεμάτο ανατροπές λιμπρέτο. Το δημοφιλές έργο, επηρεασμένο από τη βιεννέζικη οπερέτα, συνταιριάζει τη λεπτή ανώδυνη σάτιρα και τα επίκαιρα θέματα με μια μουσική κατ' εξοχήν ρομαντική, συχνά χρωματισμένη από ανατολίτικα μοτίβα, μεταφέροντας τη χαρούμενη και ερωτική ατμόσφαιρα της αθηναϊκής «Μπελ Επόκ». Βιεννέζικα βαλς, πόλκες, μαζούρκες και ταγκό στροβιλίζονται σε ήχο ελληνικό.

**Τους ρόλους ερμηνεύουν: Μίνα Πολυχρόνου** (Βιβίκα),**Μαρία Κατσούρα** (Kική), **Αντώνης Κορωναίος**(Xαρμίδης), **Νίκος Καραγκιαούρης**(Ζαχαρούλης / Συνταγματάρχης)

Ενορχήστρωση: **Samy** **Elgazzar**

Ηχοληψία: **Μιχάλης Συγλέτος, Βασίλης Χανιώτης, Διονύσης Λυμπέρης**

Μουσική σύμβουλος: **Χριστίνα Σιώρου**

Σκηνοθεσία: **Μιχάλης Νταής**

Διεύθυνση φωτογραφίας:**Κώστας Μπλουγουράς**

**Ορχήστρα Σύγχρονης Μουσικής της ΕΡΤ**

Μουσική διεύθυνση: **Γιώργος Αραβίδης**

Φωτογραφίες: **Λευτέρης Σαμοθράκης**

**Έτος παραγωγής:** 2021

**16:10 ΑΠΟ ΑΓΚΑΘΙ ΡΟΔΟ (Ε) Κ8** **WEBTV**

**Με τον Γιώργο Πυρπασόπουλο.**

**«Η χρήση της μεταμφίεσης»**

Αλλάζουμε πρόσωπο, αλλάζουμε μορφή, αλλάζουμε ταυτότητα. Την περίοδο του Καρναβαλιού, έχουμε την ευκαιρία να φέρουμε τον κόσμο μας πάνω-κάτω και να αλλάξουμε μέσα-έξω. Τι συμβολίζει όμως η Αποκριά; Τι σηματοδοτεί η μεταμφίεση; Πώς εξελίχθηκαν τα παραδοσιακά έθιμα της πατρίδας μας και τι σχέση έχουν με τα γνωστά καρναβάλια του κόσμου;

Σ’ αυτό το επεισόδιο της σειράς **«Από αγκάθι ρόδο»,** ο **Γιώργος Πυρπασόπουλος** ανεβαίνει στο άρμα του καρνάβαλου, μαθαίνει τα πάντα για τους συμβολισμούς της Αποκριάς, για το «μαγικό» άγγιγμα του μακιγιέρ και την κατασκευή μασκών μεταμφίεσης και διαλέγει στολή σε θεατρικά βεστιάρια.

Γιατί η πιο φαντασμαγορική και... τολμηρή περίοδος του χρόνου, το Καρναβάλι, δεν είναι μόνο η παρέλαση της Κυριακής.

**Παρουσίαση:** Γιώργος Πυρπασόπουλος

**Σκηνοθεσία-σενάριο:** Νικόλ Αλεξανδροπούλου

**Εκτέλεση παραγωγής:** Libellula Productions

**17:00 ΖΑΚΕΤΑ ΝΑ ΠΑΡΕΙΣ (Ε)**

**19:00 ΙΣΤΟΡΙΑ ΓΡΑΜΜΕΝΗ ΜΕ ΝΟΤΕΣ (Ε) Κ8** **WEBTV**

Δραματοποιημένη σειρά ντοκιμαντέρ, παραγωγής 1984, που παρουσιάζει την ιστορία 50 χρόνων του ελληνικού μουσικού θεάτρου από το 1890 ώς το 1940.

**«Απόκριες»**

Το συγκεκριμένο επεισόδιο παρουσιάζει τον εορτασμό των Αποκριών στην παλιά Αθήνα μέσα από αποκριάτικες επιθεωρήσεις.

Παρουσιάζονται μουσικοχορευτικά σκετσάκια και αποκριάτικες εμφανίσεις, εμπνευσμένες από τα γεγονότα της εποχής.

Στη συνέχεια, γίνεται αναφορά στις κοινωνικές αλλαγές που επέφερε ο Α΄ Παγκόσμιος Πόλεμος και στην απαγόρευση της πολιτικής σάτιρας, καθώς και στα θέματα που πραγματεύονται οι αποκριάτικες επιθεωρήσεις, τα οποία αντλούνται από τα νέα ήθη της μεταπολεμικής περιόδου.

Τέλος, ο αφηγητής μιλάει για την παρακμή των αποκριάτικων πανηγυρισμών στη δεκαετία του ’20, εξαιτίας των νέων πολιτικών εξελίξεων.

**20:10 ΟΙ ΜΟΥΣΙΚΟΙ ΤΟΥ ΚΟΣΜΟΥ (Ε) Κ8** **WEBTV**

**Με τον Λεωνίδα Αντωνόπουλο.**

Ένα ακόμη ντοκιμαντέρ όπου η μουσική είναι η αφορμή για το ταξίδι αλλά και το ταξίδι καθαυτό.

**«Απόκριες με Χάλκινα στη Δυτική Μακεδονία»**

Η Αποκριά στη **Δυτική Μακεδονία** δεν μοιάζει με καμία άλλη.

Τα έθιμα διατηρούνται ζωντανά, η συμμετοχή είναι μαζική και ο ήχος της Αποκριάς είναι ένας και μοναδικός και ακούγεται παντού: τα **χάλκινα!**

Ο **Λεωνίδας Αντωνόπουλος** ταξίδεψε στην **Καστοριά,** στη **Φλώρινα,** στην **Έδεσσα,** στη **Σιάτιστα,** στα **Γρεβενά** και στην **Κοζάνη.**

**Παρουσίαση-δημοσιογραφική επιμέλεια:** Λεωνίδας Αντωνόπουλος

**21:10 ΞΕΝΗ ΤΑΙΝΙΑ (Αλλαγή ώρας)**

**23:20 ΞΕΝΗ ΣΕΙΡΑ: ΠΑΡΕ ΤΟΝ ΣΟΛ (Αλλαγή ώρας)**

**------------------------------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:30 ΑΛΕΞΑΝΔΡΟΣ ΔΕΛΜΟΥΖΟΣ (Ε) ημέρας**

**02:30 ΠΑΠΠΟΥΔΕΣ ΕΝ ΔΡΑΣΕΙ (Ε) ημέρας**

**03:30 ΖΑΚΕΤΑ ΝΑ ΠΑΡΕΙΣ (Ε) ημέρας**

**05:10 ΤΑ ΣΤΕΚΙΑ (Ε) ημέρας**

**-------------------------------**

**ΣΗΜ: Οι εκπομπές «Η ΑΛΛΗ ΜΕΡΙΑ ΤΟΥ ΦΕΓΓΑΡΙΟΥ» & «VOLUME» δεν θα μεταδοθούν.**

**ΤΡΙΤΗ 4/3/2025**

**----------------------**

**13:00 ΞΕΝΟ ΝΤΟΚΙΜΑΝΤΕΡ**

**14:00 ΞΕΝΗ ΣΕΙΡΑ: ΧΙΛΙΑ ΑΥΡΙΟ (A THOUSAND TOMORROWS) K8 GR live streaming & διαθέσιμο στο ERTFLIX**

**Μίνι κοινωνική-δραματική σειρά, παραγωγής ΗΠΑ** **2023**

**Σενάριο:** Κάρεν Κίνγκσμπουρι

**Σκηνοθεσία:** Κάσιντι Λούνεν, Κολ Γκλας

**Παίζουν:** Κόλιν Φορντ, Ρόουζ Ριντ, Κόουλ Σίμπους, Αν Λέιγκτον, Κέιτ Ίστον, Τζέιμς Όστιν Κερ, Τριάνα Μπράουν, Πάμελα Μπανκς, Τζέιμς Χίλι Τζ.

**Γενική υπόθεση:** Ο Κόντι Γκάνερ δεν ξέρει τι σημαίνει πραγματική αγάπη.

Εγκαταλελειμμένος ως παιδί από τον άνθρωπο που χρειαζόταν περισσότερο, ορκίζεται ότι δεν θα επιτρέψει ποτέ ξανά στον εαυτό του να αγαπήσει.

Η Άλι Ντάνιελς αρνείται, επίσης, την αγάπη. Κουβαλώντας ένα τρομερό μυστικό, ζει τη ζωή στο έπακρο, παίρνοντας ρίσκα και αρνούμενη τις σχέσεις.

Όταν ο Κόντι και η Άλι συναντιούνται, ενστικτωδώς κρύβονται πίσω από τα συναισθηματικά τείχη που υψώνουν, φαινομενικά καταδικασμένοι να επαναλάβουν τα μοτίβα που έχουν καθιερώσει για το μεγαλύτερο μέρος της ζωής τους.

Όμως η έλξη τους είναι πολύ δυνατή και σύντομα είναι καταδικασμένοι με έναν άλλο τρόπο, γιατί κανείς τους δεν μπορεί να αποφύγει να ερωτευτεί, ανεξάρτητα από τις συνέπειες.

Μόνο έπειτα από τρία χρόνια -χίλια αύριο αργότερα- συνειδητοποιούν το κόστος της σχέσης τους. Στο τέλος, πρέπει να αποφασίσουν αν η αγάπη αξίζει το υπέρτατο τίμημα.

**Επεισόδιo 1ο.** Ο Κόντι και ο Άλι είναι νεαρά αστέρια του ροντέο που στοχεύουν να διακριθούν στο εθνικό πρωτάθλημα. Ο Κόντι θα έκανε το παν για να προστατεύσει τον αδελφό του Καρλ Τζόζεφ από τον απόντα πατέρα του και η Άλι είναι διατεθειμένη να ρισκάρει τα πάντα για να παραμείνει στη σέλα.

**Επεισόδιo 2ο.** Καθώς η υγεία της Άλι φθίνει, η αποφασιστικότητά της να συνεχίζει να αγωνίζεται προσελκύει το ενδιαφέρον του Κόντι. Άραγε, τι θα κοστίσει το πείσμα της να κυνηγήσει τα όνειρά της;

**16:00 ΞΕΝΟ ΝΤΟΚΙΜΑΝΤΕΡ: «ΑΠΟΚΑΛΥΨΕΙΣ ΣΤΟΝ ΚΟΣΜΟ ΤΗΣ ΜΟΔΑΣ» (APOCALYPSE MODE / WHEN FASHION MEETS POLITICS / FASHION MATTERS) (E) Κ8 WEBTV GR ERTflix**

**Ντοκιμαντέρ, παραγωγής Γαλλίας 2021**

Σε λιγότερο από δέκα χρόνια, η μόδα -που υπήρξε έως τώρα επιπόλαιη, σπάταλη, ανέμελη- έχει δεχθεί μια χιονοστιβάδα πολιτικών και ηθικών κατηγοριών.

«Οικοκτονία», υπερπαραγωγή, σπατάλη, πολιτιστική ιδιοποίηση, ρατσισμός, έλλειψη διαφορετικότητας.

Ένα κατηγορητήριο που έγινε ακόμη πιο φλέγον εξαιτίας της υγειονομικής κρίσης του κορωνοϊού που έχει εξελιχθεί πλέον σε οικονομική κρίση, συγκλονίζοντας τη βιομηχανία της μόδας περισσότερο από ποτέ.

Υπό τους κλυδωνισμούς αυτής της άνευ προηγούμενου καταιγίδας, καλείται να απαντήσει σε κατηγορίες που δεν είχε αντιμετωπίσει ποτέ.

Άρα, η μόδα θα υποστεί την αποκάλυψη ή, αντίθετα, θα την εκμεταλλευτεί για να επαναπροσδιοριστεί;

**Σκηνοθεσία-σενάριο:** Olivier Nicklaus

**17:00 ΖΑΚΕΤΑ ΝΑ ΠΑΡΕΙΣ**

**------------------------**

**TETAΡΤΗ 5/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (LEO'S POLLINATORS) (Ε) Κ8 WEBTV GR ERTflix**

**Παιδική σειρά, παραγωγής Καναδά 2021**

Η Χλόη και ο Χιούστον είναι παθιασμένοι με τη φύση.

Αν θέλουν τη βοηθήσουν, πρέπει να προστατέψουν αυτούς που διαμοιράζουν την ίδια τη ζωή: τους επικονιαστές.

Σκαθάρια, πεταλούδες, μέλισσες και αναρίθμητα άλλα μικρότερα ή μεγαλύτερα πλάσματα μεταφέρουν γύρη από το ένα φυτό στο άλλο και τα αναπαράγουν.

Τα δύο παιδιά μαθαίνουν στο πεδίο από τους ειδικούς και βλέπουν με τα ίδια τους τα μάτια τη διαδικασία της επικονίασης.

Αν θέλετε να γίνετε μέλος της Ομάδας Γύρης βάλτε μπότες, πάρτε τις απόχες σας και… Γύρη Γύρη Όλοι!

**Eπεισόδιο 1ο: «Μέλισσα η μελιτοφόρος»**

Η κοινή μέλισσα κινδυνεύει και όταν μιλάμε για επικονίαση οι μελισσούλες είναι στην κορυφή της λίστας!

Χωρίς αυτές δεν θα είχαμε πολλές από τις γεύσεις που αγαπάμε, όπως μήλα, σταφύλια ή ροδάκινα, ούτε διάφορες άλλες λιχουδιές.

Η Ομάδα Γύρης βοηθά τον Πολ και την Τζάνετ από το Ερευνητικό Κέντρο του Πανεπιστημίου του Γκελφ, λίγο έξω το Τορόντο, να εξασφαλίσουν μια ζωή με υγεία και χαρά!

**Επεισόδιο 2ο: «Κολιμπρί»**

Τα κολιμπρί είναι τόσο γλυκούλια! Μήπως λόγω της ζάχαρης που μπορούν να καταναλώσουν; Μιλάμε για απίστευτες ποσότητες! Το νέκταρ των λουλουδιών τα τραβά σαν μαγνήτης! Αυτό είναι βέβαια καλό μιας και βάζοντας το μακρύ του ράμφος στο άνθος η γύρη κολλά πάνω τους, με αποτέλεσμα να επικονιάζουν στη συνέχεια πάνω από 30 λουλούδια στη Βόρεια Αμερική!

Πώς μπορεί όμως κάτι μικρότερο από μια κηρομπογιά να είναι ο «νούμερο ένα» γλυκατζής;

Η Χλόη και ο Χιούστον θα το ανακαλύψουν με τη βοήθεια του Κεν και του Έρικ από το Πανεπιστήμιο του Τορόντο.

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**13:00 ΞΕΝΟ ΝΤΟΚΙΜΑΝΤΕΡ**

**14:00 ΞΕΝΗ ΣΕΙΡΑ: ΧΙΛΙΑ ΑΥΡΙΟ (A THOUSAND TOMORROWS) K8 GR live streaming & διαθέσιμο στο ERTFLIX**

**Μίνι κοινωνική-δραματική σειρά, παραγωγής ΗΠΑ** **2023**

**Επεισόδιo 3ο.** Η σχέση του Κόντι και της Άλι ανθεί όσο γνωρίζονται καλύτερα. Οι εντάσεις με τις οικογένειές τους συνεχίζουν να αυξάνονται, καθώς οι νεαροί αστέρες του ροντέο παλεύουν για την ανεξαρτησία τους.

**Επεισόδιo 4ο.** Ο Κόντι και η Άλι έρχονται πιο κοντά και τα συναισθήματά τους γίνονται πιο έντονα. Άραγε, το μυστικό της Άλι και η αδυναμία του Κόντι να συγχωρήσει θα σημάνουν το τέλος της σχέσης τους;

**16:00 ΞΕΝΟ ΝΤΟΚΙΜΑΝΤΕΡ: «ΟΓΚΙΣΤ ΕΣΚΟΦΙΕ: Ο ΔΗΜΙΟΥΡΓΟΣ ΤΗΣ ΣΥΓΧΡΟΝΗΣ ΓΑΣΤΡΟΝΟΜΙΑΣ» (THE BIRTH OF HAUTE CUISINE) (E) Κ8**

**Βιογραφικό ντοκιμαντέρ, παραγωγής Γαλλίας 2020**

Η υψηλή γαστρονομία είναι μια μοντέρνα πολυτέλεια που εμφανίστηκε πριν από  έναν αιώνα.

Ο **Ογκίστ Εσκοφιέ** (Auguste Escoffier) έφερε επανάσταση στη γαλλική κουζίνα και εστίαση και τις έκανε παγκόσμια αναφορά στις μαγειρικές τέχνες.

Έγινε ο θρυλικός σεφ των πρώτων πολυτελών ξενοδοχείων: του Ritz στο Παρίσι, του Savoy και του Carlton στο Λονδίνο και στη συνέχεια της Νέας Υόρκης. Έθεσε το νέο μοντέλο της σύγχρονης γαστρονομίας: οργάνωση στην κουζίνα, στολές για το προσωπικό, νέες συνταγές, μέτρα υγιεινής, παρουσίαση των πιάτων και φυσικά εξυπηρέτηση.

Μέσα από πολύ κομψές αναπαραστάσεις, αρχεία και συνεντεύξεις βραβευμένων σεφ  απ’ όλο τον κόσμο, αυτό το ντοκιμαντέρ παρουσιάζει τη γέννηση της σύγχρονης γαστρονομίας αναδεικνύοντας την παρακαταθήκη που άφησε ο Εσκοφιέ ανεξίτηλη έως σήμερα.

**Σκηνοθεσία:** Ολιβιέ Ζιλιέν

**17:00 ΖΑΚΕΤΑ ΝΑ ΠΑΡΕΙΣ**

**---------------------------**

**ΠΕΜΠΤΗ 6/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (LEO'S POLLINATORS) (Ε) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 3ο: «Σταχτοπεταλούδες»**

Οι σταχτοπεταλούδες είναι το μοναδικό είδος πεταλούδας που απειλείται με εξαφάνιση. Αυτό είναι επικίνδυνο για όλο το οικοσύστημα μιας και οι σταχτοπεταλούδες επικονιάζουν φυτά με τα οποία τρέφονται άλλα πλάσματα όπως πουλιά.

Η επιστημονική ομάδα της Τζέσικα Λίντον μαρκάρει, επιτηρεί και μελετά τον πληθυσμό των σταχτοπεταλούδων στην περιοχή της Μάρμορα, μεταξύ Οτάβας και Τορόντο στο Οντάριο. Σκοπός να αποτρέψουν την εξαφάνισή τους!

**Επεισόδιο 4ο: «Πυγολαμπίδες»**

Το φως στις πυγολαμπίδες! Όταν πέσει η νύχτα, ο Χιούστον και η Χλόη θα επισκεφτούν τον Εθνικό Δρυμό Ρουζ με τον ερευνητή Άαρον Φεργουέδερ από το Πανεπιστήμιο του Γκελφ, για να μελετήσουν το «αυτόφωτο» αυτό είδος σκαθαριών που επικονιάζει φυτά κυρίως στις όχθες των ποταμών, που με τη σειρά τους καλούν άλλα έντομα, που με τη σειρά τους γίνονται τροφή των ψαριών, που με τη σειρά τους…

Μα τι θαυμαστή είναι η αλυσίδα της επικονίασης!

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**13:00 ΞΕΝΟ ΝΤΟΚΙΜΑΝΤΕΡ**

**14:00 ΞΕΝΗ ΣΕΙΡΑ: ΧΙΛΙΑ ΑΥΡΙΟ (A THOUSAND TOMORROWS) K8 GR live streaming & διαθέσιμο στο ERTFLIX**

**Μίνι κοινωνική-δραματική σειρά, παραγωγής ΗΠΑ** **2023**

**Επεισόδιo 5ο.** Ο Κόντι και η Άλι αποδεικνύουν με πράξεις την πίστη που έχουν ο ένας για τον άλλον και για το κοινό τους μέλλον.

**Επεισόδιο 6ο (τελευταίο).** Ο Κόντι και η Άλις εγκαθίστανται στο ράντζο και καλούνται να απαντήσουν στο απόλυτο ερώτημα: Πώς θα περάσουν το αύριο που τους έχει χαρίσει ο Θεός;

**16:00 ATHENS FASHION WEEK - A' ΤΗΛΕΟΠΤΙΚΗ ΜΕΤΑΔΟΣΗ K8 GR live streaming & διαθέσιμο στο ERTFLIX**

To **35o Athens Fashion Week,** ο μακροβιότερος θεσμός μόδας στην Ελλάδα, πραγματοποιήθηκε στην Πέτρινη Αποθήκη του ΟΛΠ με την ιδιαίτερη ατμόσφαιρά της και τον βιομηχανικό της χαρακτήρα, αποτελώντας το ιδανικό σκηνικό για τις εντυπωσιακές επιδείξεις μόδας και δημιουργώντας μια μοναδική σύζευξη μεταξύ παρελθόντος & σύγχρονης δημιουργικότητας.

Οι χώροι του ΟΛΠ αποδείχθηκαν ιδανικοί για τη φιλοξενία εντυπωσιακών catwalks από κορυφαίους Έλληνες και διεθνείς διάσημους σχεδιαστές, όπως ο **John Richmond,** όπου παρουσίασε τη Spring/Summer ’25 συλλογή.

Ο θρυλικός σχεδιαστής, John Richmond, έχει έντονες επιρροές από τη μουσική και έχει ντύσει μεταξύ άλλων τους **George Michael, David Bowie, Mike Jagger, Madonna,** ενώ μετά την επίδειξή του δήλωσε ότι το **Athens Fashion Week** είναι εφάμιλλο του **Milan Fashion Week.**

Στο πλαίσιο των ενεργειών κοινωνικής συνεισφοράς, αυτή τη σεζόν, η **Εβδομάδα Μόδας της Αθήνας** στηρίζει το σημαντικό έργο της **Ελληνικής Ένωσης Προστασίας Θαλάσσιου Περιβάλλοντος, HELMEPA.**

Το **Fashion Design Project** αυτή τη σεζόν πραγματοποιήθηκε ψηφιακά. Οι διαγωνιζόμενοι έστειλαν τα σχέδια μόδας με **θέμα τα χρώματα της θάλασσας,** εμπνευσμένα από τον φιλανθρωπικό οργανισμό HELMEPA και το έργο του.

Παράλληλα, στα **New Designers Awards by Georg Jensen,** οι πρωτοεμφανιζόμενοι σχεδιαστές μόδας παρουσίασαν τις δημιουργίες τους στη κριτική επιτροπή, διεκδικώντας τα βραβεία **Best New Designer, Best Trendsetter** και **Best Catwalk.** Τρία βραβεία που αντιστοιχούν σε πολύ σημαντικά έπαθλα για τη μετέπειτα εξέλιξή τους στον κλάδο της μόδας.

Η Εβδομάδα Μόδας (Athens Fashion Week) ανανεώνει το ραντεβού της για το 36o AFW στις 2-6 Απριλίου, στην Πέτρινη Αποθήκη του Λιμένος Πειραιώς.

**17:00 ΒΑΡΔΙΑΝΟΣ ΣΤΑ ΣΠΟΡΚΑ  (E)**

**19:00 SING THE SPOT - ΤΡΑΓΟΥΔΙΑ ΜΕ ΘΕΑ  (E)**

**---------------------------**

**ΠΑΡΑΣΚΕΥΗ 7/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (LEO'S POLLINATORS) (Ε) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιo 5ο: «Μυρμήγκια»**

Μπορεί να μην θέλετε μυρμήγκια στο πικνίκ σας, αλλά σίγουρα τα θέλετε στον κήπο σας, μιας και δεν είναι παράσιτα αλλά επικονιαστές πρώτης γραμμής!

Η Ομάδα Γύρης και ο ερευνητής Άαρον Φεργουέδερ από το Πανεπιστήμιο του Γκελφ, συλλέγουν δείγματα και μελετούν τις αποικίες μυρμηγκιών για να λύσουν αυτό το… «επικονιαστικό» μυστήριο.

**Επεισόδιo 6ο: «Νυχτοπεταλούδες»**

Ο σκόρος κολιμπρί μοιάζει πολύ με το γνωστό πουλί, βουίζει σαν κι αυτό και ρουφά με τον ίδιο τρόπο το μέλι, αλλά δεν είναι πτηνό. Είναι είδος νυχτοπεταλούδας.

Ο Χιούστον θα βοηθήσει τον ειδικό Μαρκ Ρι στο Περιφερειακό Πάρκο Μέρφις Πόιντ κοντά στο Περθ, στο Οντάριο, να εμβαθύνει την έρευνά του στις νυχτοπεταλούδες και ο Λίο στέλνει το μήνυμα να σεβόμαστε και να προστατεύουμε τις κάμπιες γιατί η μεταμόρφωσή τους δεν αργεί!

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**10:00   VAN LIFE - Η ΖΩΗ ΕΞΩ  (E) Κ8 WEBTV**

Το **«Van Life - Η ζωή έξω»** είναι μία πρωτότυπη σειρά εκπομπών, που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που εξελίσσονται σε δυνατές φιλίες, παρουσιάζονται με χιουμοριστική διάθεση σε μια σειρά νεανική, ανάλαφρη και κωμική, με φόντο το active lifestyle των vanlifers.

Το **«Van Life - Η ζωή έξω»** βασίζεται σε μια ιδέα της **Δήμητρας Μπαμπαδήμα,** η οποία υπογράφει το σενάριο και τη σκηνοθεσία.

Σε κάθε επεισόδιο του **«Van Life - Η ζωή έξω»,** ο πρωταθλητής στην ποδηλασία βουνού **Γιάννης Κορφιάτης,**μαζί με την παρέα του, το κινηματογραφικό συνεργείο δηλαδή, προσκαλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους μ’ ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον όπου θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους: την **Ελλάδα.**

**«Ποτιδάνεια»**

Ο **Γιάννης Κορφιάτης** μαζί με το κορίτσι του, την **Εύα,** φορτώνουν στο βαν τα ποδήλατά τους και ξεκινούν με προορισμό την **Ποτιδάνεια,** ένα μικρό χωριουδάκι πανοραμικά χτισμένο στις πλαγιές του βουνού **Τρίκορφο** στη **Φωκίδα.** Εκεί θα συναντήσουν τον **Ελισσαίο Γούβη,** φίλο και συναθλητή του Γιάννη στην ποδηλασία βουνού.

Οι λιγοστοί κάτοικοι του χωριού, υποδέχονται με χαρά και συγκίνηση την παρέα του **«Van Life - Η ζωή έξω»,** καθώς -όπως λένε- οι ποδηλάτες που επισκέπτονται ολοένα και περισσότερο τα τελευταία χρόνια την περιοχή, έχουν ξαναδώσει ζωή στον τόπο τους.

Μετά τη θερμή υποδοχή των ντόπιων, η περιπέτεια αρχίζει. Η διανυκτέρευση στο βαν δεν είναι εύκολη υπόθεση. Ο καιρός επιδεινώνεται απότομα και η παρέα ξυπνά μέσα στο κατάλευκο δάσος!

Θα καταφέρουν να ανέβουν με τα ποδήλατά το χιονισμένο βουνό; Πώς θα τους ακολουθήσει  η Εύα που κατέχει επάξια τον τίτλο της «ειδικής στις τούμπες»; Και πώς θα εξελιχθεί η συνάντηση με τον... Ερυμάνθιο Κάφρο;

**Ιδέα – σκηνοθεσία - σενάριο:** Δήμητρα Μπαμπαδήμα

**Παρουσίαση:** Γιάννης Κορφιάτης

**Αρχισυνταξία:** Ιωάννα Μπρατσιάκου

**Διεύθυνση φωτογραφίας:** Θέμης Λαμπρίδης & Μάνος Αρμουτάκης

**Ηχοληψία:** Χρήστος Σακελλαρίου

**Μοντάζ:** Δημήτρης Λίτσας

**Εκτέλεση & οργάνωση παραγωγής:** Φωτεινή Οικονομοπούλου

**Εκτέλεση παραγωγής:** Ohmydog Productions

**10:30 ΕΥΡΩΠΑΪΚΟ ΠΡΩΤΑΘΛΗΜΑ ΚΛΕΙΣΤΟΥ ΣΤΙΒΟΥ 2025 | APELDOORN - ΟΛΛΑΝΔΙΑ  (Z)**

**Ημέρα 2η - Πρωί**

**15:30** **ΤΑ OΝΕΙΡΑ ΠΟΥ ΓΙΝΑΝΕ ΖΩΗ - ΕΡΤ ΑΡΧΕΙΟ  (E) Κ8 WEBTV**

**Σειρά ντοκιμαντέρ, παραγωγής 2003**

Με αφορμή μια ερώτηση στη Βουλή, στις 24 Απριλίου 2002, για ένα τραγικό περιστατικό, την έκρηξη, ανατίναξη και «εξαέρωση» ενός εργάτη, σε ώρα δουλειάς, που δεν βρέθηκαν τα ίχνη του, η σειρά προσπαθεί να ψηλαφίσει τα ίχνη του διαχρονικού εργάτη και να ορίσει τα επιτεύγματα του Εργατικού Κινήματος, κατά τη βιομηχανική περίοδο, επιτεύγματα που συνέτειναν στη βελτίωση της κοινωνίας γενικότερα.

Η σειρά περιλαμβάνει ανέκδοτο και πλούσιο αρχειακό υλικό από ελληνικά και διεθνή αρχεία (GAUMONT, GETTY–IMAGE BANK, ITN, PATHE, REUTERS) και ιδιωτικές συλλογές (Δ. Γρηγοράτου-ΕΡΤ «Στον χώρο της Ιστορίας), Α. Δρούλια, ΓΣΕΕ, ROGER VIOLLET, TURK-IS-Τουρκική Συνδικαλιστική Συνομοσπονδία, UMWA-Ένωση Αμερικανών Ανθρακωρύχων κ.ά.).

**«Η γυναίκα πλάι μας» (8 Μαρτίου: Παγκόσμια Ημέρα της Γυναίκας – Αφιέρωμα)**

Η εκπομπή επικεντρώνεται στο **εργατικό γυναικείο κίνημα** σε συνάρτηση με τον αγώνα για τη **γυναικεία χειραφέτηση.**

Παρακολουθεί σε διεθνές επίπεδο τους αγώνες των εργατριών για ισότιμη κοινωνική και οικονομική μεταχείριση, τις αντιστάσεις που συνάντησαν από το κράτος, τους εργοδότες, καθώς και από τους άνδρες συναδέλφους τους.

Γίνεται αναφορά στις απάνθρωπες συνθήκες εργασίας, στις πρώτες γυναικείες απεργιακές κινητοποιήσεις και στη σταδιακή ικανοποίηση των αιτημάτων τους στο πέρασμα του 20ού αιώνα, μαζί με τις κατακτήσεις για την κοινωνική τους απελευθέρωση.

Παράλληλα, με βασικό άξονα την προφορική μαρτυρία πρώην εργάτριας σε εργοστάσιο κλωστοϋφαντουργίας, εξετάζεται ο απόηχος του διεθνούς οργανωμένου γυναικείου κινήματος στην Ελλάδα.

Γίνεται λόγος για τη γυναικεία εργασία στον Μεσοπόλεμο, για τη δημιουργία των πρώτων γυναικείων συσσωματώσεων και για την αλλαγή της κοινωνικής θέσης των γυναικών στην Κατοχή, με τον ενεργό τους ρόλο στην Εθνική Αντίσταση από τις τάξεις του ΕΑΜ, όπου και ψήφισαν το 1944 για την ανάδειξη της λεγόμενης «Κυβέρνησης του βουνού», στις εκλογές που οργάνωσε η Πολιτική Επιτροπή Εθνικής Απελευθέρωσης.

Η αφήγηση διανθίζεται από πλούσιο οπτικοακουστικό υλικό από ελληνικά και ξένα αρχεία.

Κατά τη διάρκεια της εκπομπής, ακούγονται τα τραγούδια «Πασαλιμανιώτισσα» και «Φτώχεια μαζί με την τιμή» του Π. Τούντα, και «Καπνουλούδες» του Δημήτρη Γκόγκου (Μπαγιαντέρα).

**Σκηνοθεσία-σενάριο:** Διονύσης Γρηγοράτος
**Ιστορικοί σύμβουλοι:** Γαβρήλος Λαμπάτος, Μαρία Παπαθανασίου
**Εκτέλεση έρευνας:** Νίκος Αξαρλής
**Αφηγητές:** Αντώνης Βλησίδης, Βίκυ Σταύρακα
**Διεύθυνση φωτογραφίας:** Δημήτρης Κυριάκου, Σπύρος Παπατριανταφύλλου, Δημήτρης Μεράντζας
**Μουσική επιμέλεια:** Νίκος Παναγιωτίδης
**Βοηθός σκηνοθέτη:** Ανδρέας Σαββίδης
**Μοντάζ:** Δημήτρης Γιαννακόπουλος
**Ήχος:** Θάνος Σκοπελίτης
**Διεύθυνση παραγωγής:** Θεοδώρα Γρηγόρη
**Post production:** Ήχος και Εικόνα ΕΠΕ
**Εκτέλεση παραγωγής:** Διονύσης Γρηγοράτος **Παραγωγή:** ΕΡΤ Α.Ε.2003

**16:00 ΞΕΝΟ ΝΤΟΚΙΜΑΝΤΕΡ: «ΟΙ ΜΑΧΕΣ ΤΗΣ ΚΟΚΟ ΣΑΝΕΛ» (LES GUERRES DE COCO CHANEL / THE WARS OF COCO CHANEL) (Ε) Κ8 WEBTV GR ERTflix**

**Ντοκιμαντέρ, παραγωγής Γαλλίας 2018**

Το ντοκιμαντέρ σκιαγραφεί το πορτρέτο μίας από τις πιο εμβληματικές μορφές του 20ού αιώνα: της **Κοκό Σανέλ.**

Χρειάστηκε να δώσει πολλές μάχες για να γίνει, από μικρή ορφανή υπηρέτρια, η διάσημη σχεδιάστρια μόδας που τιμούν παγκοσμίως.

Μάχη ενάντια στην κοινωνική τάξη, ενάντια στις συμβάσεις, ενάντια στους άνδρες, ενάντια στους τραπεζίτες, αλλά και ενάντια στους συγχρόνους της.

Μάχη ενάντια σε ολόκληρο τον κόσμο.

Δανείστηκε από τους άνδρες χρήματα, αλλά και το στυλ τους και αγωνίστηκε σκληρά για να δημιουργήσει κάτι που θα ήταν μόνο δικό της, τον **Οίκο Chanel,** αλλά και για να μείνει στην Ιστορία.

Κοινωνική, σχεδιάστρια μόδας, κατάσκοπος και επαναστάτρια ηλικιωμένη κυρία, η Σανέλ επανεφεύρισκε συνεχώς τον εαυτό της καθ’ όλη τη διάρκεια της ύπαρξής της, δημιουργώντας τον δικό της θρύλο.

Ένα μιούζικαλ στο Μπρόντγουεϊ ήταν αφιερωμένο σ’ αυτήν, ενώ ήταν ακόμη εν ζωή.

Η Κοκό ήταν επίσης μάρτυρας εποχών που είχαν εξαφανιστεί -της Μπελ Επόκ και της Οργιώδους Δεκαετίας του 1920-, αφήνοντάς τη μόνη και πικραμένη στα τελευταία χρόνια της ζωής της.

**17:00 BAΡΔΙΑΝΟΣ ΣΤΑ ΣΠΟΡΚΑ (Ε)**

**---------------------------**

**ΣΑΒΒΑΤΟ 8/3/2025**

**-------------------------**

**07:30 ΠΑΠΡΙΚΑ (Ε)**

**08:00 KOOKOOLAND: ΤΑ ΤΡΑΓΟΥΔΙΑ (E)**

**Eπεισόδιο 40ό**: **«Δεύτερη ευκαιρία»** **(Αλλαγή επεισοδίου)**

**08:03 ΜΟΥΚ**

**08:30 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Eπεισόδιο 1ο: «Μέλισσα η μελιτοφόρος»**

Η κοινή μέλισσα κινδυνεύει και όταν μιλάμε για επικονίαση οι μελισσούλες είναι στην κορυφή της λίστας!

Χωρίς αυτές δεν θα είχαμε πολλές από τις γεύσεις που αγαπάμε, όπως μήλα, σταφύλια ή ροδάκινα, ούτε διάφορες άλλες λιχουδιές.

Η Ομάδα Γύρης βοηθά τον Πολ και την Τζάνετ από το Ερευνητικό Κέντρο του Πανεπιστημίου του Γκελφ, λίγο έξω το Τορόντο, να εξασφαλίσουν μια ζωή με υγεία και χαρά!

**Επεισόδιο 2ο: «Κολιμπρί»**

Τα κολιμπρί είναι τόσο γλυκούλια! Μήπως λόγω της ζάχαρης που μπορούν να καταναλώσουν; Μιλάμε για απίστευτες ποσότητες! Το νέκταρ των λουλουδιών τα τραβά σαν μαγνήτης! Αυτό είναι βέβαια καλό μιας και βάζοντας το μακρύ του ράμφος στο άνθος η γύρη κολλά πάνω τους, με αποτέλεσμα να επικονιάζουν στη συνέχεια πάνω από 30 λουλούδια στη Βόρεια Αμερική!

Πώς μπορεί όμως κάτι μικρότερο από μια κηρομπογιά να είναι ο «νούμερο ένα» γλυκατζής;

Η Χλόη και ο Χιούστον θα το ανακαλύψουν με τη βοήθεια του Κεν και του Έρικ από το Πανεπιστήμιο του Τορόντο.

**08:55 ΑΝ ΗΜΟΥΝ ΖΩΟ (Ε)**

**-------------------------**

**15:15 ΠΑΙΔΙΚΗ ΤΑΙΝΙΑ**

**8 ΜΑΡΤΙΟΥ: ΠΑΓΚΟΣΜΙΑ ΗΜΕΡΑ ΤΗΣ ΓΥΝΑΙΚΑΣ - ΑΦΙΕΡΩΜΑ**

**17:00 ΜΙΑ ΜΕΡΑ ΓΙΑ ΟΛΟ ΤΟΝ ΚΟΣΜΟ (E) Κ8 W**

**«Παγκόσμια Ημέρα της Γυναίκας»**

**Ντοκιμαντέρ, παραγωγής 2020**

Το ντοκιμαντέρ για την **Παγκόσμια Ημέρα της Γυναίκας,** που σκηνοθετεί η **Μαριάννα Οικονόμου,** έρχεται να αναδείξει τους υγιείς κοινωνικούς αγώνες γυναικών, που διεκδικούν την ισοτιμία, τη χειραφέτηση, τον σεβασμό. Που έχουν το δικαίωμα της επιλογής.

Ενταγμένες σ’ ένα ανδροκρατούμενο, άκρως σεξιστικό πλαίσιο, αποφασίζουν να χαράξουν μία διαδρομή ζωής, μέσα από την οποία όχι μόνο θα εξελιχθούν οι ίδιες και θα σταθούν στα πόδια τους με τις δικές τους δυνάμεις αλλά θα καταστούν παράδειγμα και για όλες τις υπόλοιπες.

Στο ξεκίνημα κάθε σχολικής χρονιάς, η **Μαρία** έκλαιγε. Μέχρι που έγινε 15 χρόνων η κόρη της –όσο ήταν η ίδια, όταν ο αυστηρός πατέρας της την υποχρέωσε να «νοικοκυρευτεί», εγκαταλείποντας τη μαθητική ζωή– και την παρότρυνε να πάει μαζί της στο σχολείο. Το απωθημένο έγινε δύναμη. Κι όχι μόνο τελείωσε το σχολείο αλλά πέρασε και στο πανεπιστήμιο, ασχολήθηκε με τα κοινά, έγινε επιχειρηματίας. Αυτονομήθηκε. Η ζωή της βρήκε επιτέλους νόημα.

Το «κλειδί» της μόρφωσης, άνοιξε πολλές πόρτες και στην εξαιρετικά επιτυχημένη σήμερα δικηγόρο, **Μίνα.** *«Η μόνη ελευθερία είναι στα Γράμματα»,* έλεγε στην ίδια και στην αδελφή της η μάνα τους όταν ήταν παιδιά –κι ας μην είχε η ίδια μορφωθεί. Μέσα από μία διαδρομή με πολλούς σκοπέλους, η Μίνα κατάφερε να υπερνικήσει την αμφισβήτηση των ανδρών συναδέλφων της, να οικοδομήσει μία καριέρα που θα ζήλευαν πολλοί. *«Όταν φτάνεις σ’ ένα σημείο, στέλνεις το ασανσέρ κάτω και δίνεις στις φωνές των καταπιεσμένων τον χώρο που τους αναλογεί, δίνεις το χέρι σου να βοηθήσεις τις αδελφές σου. Κι αν δεν το κάνεις, σε τίποτα δεν συνεισέφερε η πορεία σου στην κοινωνία, είσαι μηδενικής αξίας για τους άλλους»,* το μότο της.

Γυναίκες που φωτίζουν τον δρόμο και για τις υπόλοιπες. Που τους δείχνουν όχι μόνο πως τελικά υπάρχει τρόπος. Αλλά και πως δεν υπάρχουν αδιέξοδα.

**Σκηνοθεσία-σενάριο:** Μαριάννα Οικονόμου.

**Διεύθυνση παραγωγής:** Ραχήλ Μανουκιάν.

**Αρχισυνταξία:** Βάσω Χρυσοστομίδου.

**Έρευνα:** Γεωργία Σαλαμπάση.

**Διεύθυνση φωτογραφίας:** Γιάννης Μισουρίδης.

**Κάμερα:** Μπάμπης Πετρίδης.

**Ηχοληψία:** Δάφνη Φαραζή, Mάνος Κωνσταντουλάκης.

**Μοντάζ:** Ευγενία Παπαγεωργίου.

**Μουσική επιμέλεια:** Σταύρος Συμεωνίδης

**18:00 HANDBALL**

**--------------------------**

**01:00 ΠΟΙΟΣ ΣΚΟΤΩΣΕ ΤΟΝ ΑΒΕΛ (Ε) - Επεισόδιο 2ο (Αλλαγή επεισοδίου)**

**02:00 ΞΕΝΗ ΤΑΙΝΙΑ: «7 ΜΕΡΕΣ ΣΤΟ ΕΝΤΕΜΠΕ»**

**………………………………….**

**ΚΥΡΙΑΚΗ 9/3/2025**

**-------------------------**

**07:00 ΤΑ ΠΑΡΑΜΥΘΙΑ ΤΟΥ ΛΟΥΠΕΝ (Ε)**

**07:30 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 3ο: «Σταχτοπεταλούδες»**

Οι σταχτοπεταλούδες είναι το μοναδικό είδος πεταλούδας που απειλείται με εξαφάνιση. Αυτό είναι επικίνδυνο για όλο το οικοσύστημα μιας και οι σταχτοπεταλούδες επικονιάζουν φυτά με τα οποία τρέφονται άλλα πλάσματα όπως πουλιά.

Η επιστημονική ομάδα της Τζέσικα Λίντον μαρκάρει, επιτηρεί και μελετά τον πληθυσμό των σταχτοπεταλούδων στην περιοχή της Μάρμορα, μεταξύ Οτάβας και Τορόντο στο Οντάριο. Σκοπός να αποτρέψουν την εξαφάνισή τους!

**Επεισόδιο 4ο: «Πυγολαμπίδες»**

Το φως στις πυγολαμπίδες! Όταν πέσει η νύχτα, ο Χιούστον και η Χλόη θα επισκεφτούν τον Εθνικό Δρυμό Ρουζ με τον ερευνητή Άαρον Φεργουέδερ από το Πανεπιστήμιο του Γκελφ, για να μελετήσουν το «αυτόφωτο» αυτό είδος σκαθαριών που επικονιάζει φυτά κυρίως στις όχθες των ποταμών, που με τη σειρά τους καλούν άλλα έντομα, που με τη σειρά τους γίνονται τροφή των ψαριών, που με τη σειρά τους…

Μα τι θαυμαστή είναι η αλυσίδα της επικονίασης!

**08:00 ΚΥΡΙΑΚΗ ΤΗΣ ΟΡΘΟΔΟΞΙΑΣ - ΣΥΝΟΔΙΚΗ ΘΕΙΑ ΛΕΙΤΟΥΡΓΙΑ**

**-------------------------**

**17:00 EYΡΩΠΑΪΚΟ ΠΡΩΤΑΘΛΗΜΑ ΚΛΕΙΣΤΟΥ ΣΤΙΒΟΥ 2025**

**20:00 ΠΡΟΣΩΠΙΚΑ (Ε) Κ8 W**

**«Η γυναίκα σήμερα…»** (**8 Μαρτίου: Παγκόσμια Ημέρα της Γυναίκας - Αφιέρωμα**)

Με αφορμή την **Παγκόσμια Ημέρα της Γυναίκας,** που γιορτάζεται κάθε χρόνο στις 8 Μαρτίου, η εκπομπή **«Προσωπικά»** με την **Έλενα Κατρίτση** έρχεται να μας υπενθυμίσει, ότι στο μεγαλύτερο κομμάτι του πλανήτη οι γυναίκες ακόμα τελούν υπό καθεστώς καταπίεσης.

Εβδομήντα χρόνια μετά την Οικουμενική Διακήρυξη των Δικαιωμάτων του Ανθρώπου από τον ΟΗΕ, οι γυναίκες συνεχίζουν να αντιμετωπίζονται σε αρκετές χώρες, ως πολίτες δεύτερης κατηγορίας.
Σύμφωνα με στοιχεία της Διεθνούς Αμνηστίας, σχεδόν το 35% των γυναικών παγκοσμίως έχει ήδη υποστεί σωματική ή σεξουαλική βία, 200 εκατομμύρια κορίτσια και γυναίκες έχουν υποστεί μια μορφή κλειτοριδεκτομής σε 30 χώρες και 700 εκατομμύρια γυναίκες παντρεύτηκαν πριν συμπληρώσουν τα 18 τους χρόνια.

Σε όποιο σημείο του πλανήτη κι αν βρίσκονται οι γυναίκες έρχονται αντιμέτωπες με τις ίδιες ανησυχίες, τους ίδιους φόβους, τους ίδιους εφιάλτες…

Στις 8 Μαρτίου, δεν γιορτάζουν μόνο οι γυναίκες! Γιορτάζουν όλοι οι άνθρωποι, που παλεύουν καθημερινά ενάντια στις διακρίσεις, στις κοινωνικές ανισότητες, στην καταπίεση.

**Παρουσίαση-αρχισυνταξία:** Έλενα Κατρίτση

**Σκηνοθεσία:** Κώστας Γρηγοράκης

**Διεύθυνση φωτογραφίας:** Κώστας Τριανταφύλλου

**Μουσική επιμέλεια:** Σταμάτης Γιατράκος

**Έτος παραγωγής:** 2018

**21:00 ΞΕΝΗ ΤΑΙΝΙΑ**

**----------------------------**

**01:20 ΠΟΙΟΣ ΣΚΟΤΩΣΕ ΤΟΝ ΑΒΕΛ (Ε) - Επεισόδια 3ο+4ο+5ο (Αλλαγή επεισοδίων)**

**04:20 ΞΕΝΗ ΤΑΙΝΙΑ: «INFINITE STORM» (Αλλαγή ώρας)**

**ΔΕΥΤΕΡΑ 10/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 7ο: «Σφήκες»**

Αν δεν είναι μέλισσα ή μύγα τότε σίγουρα θα είναι σφήκα. Και τις σφήκες όλοι τις φοβούνται!

Ώρα αυτό να ανατραπεί.

Ο Χιούστον και η Χλόη θα συναντήσουν στην Οτάβα τον ειδικό στις σφήκες Δρ. Ρομπ Λόνγκαϊρ για να μάθουν περισσότερα γι’ αυτούς τους φοβερούς και τρομερούς επικονιαστές και, γιατί όχι, να τους αγαπήσουν ή έστω να τους συμπαθήσουν.

**Επεισόδιο 8ο: «Εσπερίδες»**

Οι εσπερίδες είναι μια πολύ μεγάλη οικογένεια πεταλούδων και ζουν κυρίως κοντά σε βάλτους και υγρότοπους.

Επικονιάζουν την παρόχθια βλάστηση που μετά γίνεται τροφή για τα πλάσματα των ποταμών και των λιμνών και γι’ αυτό είναι σημαντικός κρίκος στην αλυσίδα του οικοσυστήματος.

Χελώνες, βατράχια, ψάρια και πολλά άλλα ζώα στηρίζονται στις εσπερίδες για τη ζωή τους!

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**ΤΡΙΤΗ 11/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 9ο: «Λεμούριοι»**

Ώρα να γνωρίσουμε τον μεγαλύτερο σε μέγεθος επικονιαστή στον κόσμο: τον λεμούριο!

Είναι ενδημικό είδος της Μαδαγασκάρης, του μεγάλου νησιού στην Ανατολική Αφρική και είναι οι επικονιαστές του νησιού.

Ο Χιούστον και η Χλόη, όμως, θα συναντήσουν μερικούς λεμούριους στον Καναδά και συγκεκριμένα στο Καταφύγιο Πρωτευόντων Θηλαστικών στο Σάδερλαντ του Οντάριο, όπου έχουν καταλήξει πολλοί λεμούριοι, διασωθέντες από παράνομο εμπόριο άγριων ζώων.

**Επεισόδιο 10ο: «Πεταλούδα Μονάρχης»**

Όλοι ξέρουν τη βασιλική πεταλούδα με το έντονο πορτοκαλί και μαύρο χρώμα. Είναι η Πεταλούδα Μονάρχης και επικονιάζει αγριολούλουδα που τρώνε τα κολιμπρί, τα σκαθάρια και άλλα έντομα.

Αλλά το βασικό της χαρακτηριστικό είναι ότι είναι η μοναδική πεταλούδα που μεταναστεύει από τον Καναδά στο Μεξικό και πάλι πίσω, επικονιάζοντας όλα τα αγριολούλουδα στη μεγάλη αυτή διαδρομή.

Ο Χιούστον και η Χλόη θα βοηθήσουν τους ειδικούς να συγκεντρώσουν και να τσιπάρουν Πεταλούδες Μονάρχες για να μάθουν περισσότερα για τις συνήθειες του επαπειλούμενου αυτού εντόμου.

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**ΤΕΤΑΡΤΗ 12/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 11ο: «Νυχτερίδες Ι»**

Ξέρετε ότι οι νυχτερίδες είναι τα μόνα θηλαστικά που μπορούν να πετούν και πως αν δεν υπήρχαν θα λέγαμε αντίο στο μάνγκο, την γκουάβα και άλλα τροπικά φρούτα, καθώς πάνω από 500 φυτά βασίζονται στις νυχτερίδες για την επικονίασή τους;

Η Χλόη και ο Χιούστον θα περάσουν τη μέρα στους με την ειδική στις νυχτερίδες Βερόνικα Τζάκσον και την αποικία νυχτερίδων που μελετά.

Πάρτε πολλά φρούτα μαζί σας, παιδιά!

**Επεισόδιο 12ο: «Ανθόμυγες»**

Η Ομάδα Γύρης θα δυσκολευτεί σήμερα, καθώς δεν είναι όλα όπως φαίνονται.

Μια μέλισσα μπορεί να μην είναι μέλισσα αλλά να είναι μια μύγα που τη μιμείται: μια συρφίδα!

Κι αυτό, για να αποφεύγει τους θηρευτές της! Θα μάθουν ο Χιούστον και η Χλόη να τις ξεχωρίζουν;

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**ΠΕΜΠΤΗ 13/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 13ο: «Καταγράφοντας τα έντομα»**

Σήμερα είναι μια μεγάλη μέρα για την Ομάδα Γύρης.

Ο Χιούστον θα βρεθεί σε ένα βουνό του Κεμπέκ για να βρει ένα νέο είδος συρφίδας που δεν έχει βρεθεί ποτέ ξανά στον Καναδά και η Χλόη θα βοηθήσει στην καταγραφή του, στον μεγαλύτερο κατάλογο εντόμων στον κόσμο!

**Επεισόδιο 14ο: «Οι σκόροι»**

Κάποιοι επικονιαστές, όπως οι μέλισσες, δουλεύουν την ημέρα, κάποιοι άλλοι όμως προτιμούν τη νύχτα, όπως οι σκόροι.

Η Ομάδα Γύρης θα τους μελετήσει στο ιδανικό μέρος, στο Εθνικό Πάρκο της Χερσονήσου Μπρους.

Είναι παρατηρητήριο νυχτερινού ουρανού και το λούζει μόνο το φως του φεγγαριού.

Η αποστολή τους είναι πολύ σημαντική γιατί οι σκόροι είναι από τα λιγότερο μελετημένα έντομα, ακριβώς επειδή περιμένουν να πέσει το σκοτάδι για να ξεκινήσουν την επικονίαση.

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**

**14:00 ΞΕΝΗ ΣΕΙΡΑ**

**16:00 ΞΕΝΟ ΝΤΟΚΙΜΑΝΤΕΡ: «ΜΠΡΙΖΙΤ ΜΠΑΡΝΤΟ - Ο ΟΡΚΟΣ ΣΤΑ ΖΩΑ» (BARDOT, REBEL WITH A CAUSE) (Ε) Κ8**

**Ντοκιμαντέρ, παραγωγής Γαλλίας 2019**

Το 1973, στο απόγειο της δόξας της, η **Μπριζίτ Μπαρντό** εγκατέλειψε τον κινηματογράφο για να αφοσιωθεί ολοκληρωτικά σε έναν αγώνα: την **προστασία των ζώων.**

Ένα ντοκιμαντέρ που ανατρέχει στην καριέρα της διάσημης ηθοποιού, η οποία έφερε επανάσταση στην εικόνα της γυναίκας και μας βοηθάει να κατανοήσουμε τον χαρακτήρα της μέσα από αποκλειστικές συνεντεύξεις.

Για πρώτη φορά, η ίδια η Μπριζίτ Μπαρντό μιλά γι’ αυτήν τη συναρπαστική αλλά γεμάτη δοκιμασίες αφοσίωσή της στον αγώνα για την προστασία των ζώων, ο οποίος παραμένει πάντα επίκαιρος.

**17:00 ΣΕ ΞΕΝΑ ΧΕΡΙΑ (Ε)**

**19:00 ΣΤΙΓΜΕΣ ΑΠΟ ΤΟ ΕΛΛΗΝΙΚΟ ΤΡΑΓΟΥΔΙ (Ε)**

**20:00 ΤΑ ΤΡΑΓΟΥΔΙΑ ΤΗΣ ΟΘΟΝΗΣ (Ε) (Αλλαγή επεισοδίου) Κ8 WEBTV**

**Μουσική σειρά με τραγούδια του ελληνικού κινηματογράφου.**

Τα τραγούδια που χορέψαμε, η μουσική που λατρέψαμε και οι ταινίες που αγαπήσαμε συναντώνται σε μια εκπομπή. Κλασικές μελωδίες, διαχρονικές επιτυχίες που δημιούργησαν τα «ιερά τέρατα» της εποχής, όπως οι Μίκης Θεοδωράκης, Μάνος Χατζιδάκις, Σταύρος Ξαρχάκος, Μίμης Πλέσσας, Γιώργος Χατζηνάσιος, Νίκος Μαμαγκάκης και άλλοι, ερμηνεύονται από μεγάλες φωνές του σήμερα και μας ταξιδεύουν στη χρυσή εποχή του ελληνικού κινηματογράφου.

**Eπεισόδιο 3ο.** Τραγούδια του κεφιού που μας χάρισαν σπουδαίοι δημιουργοί, αλλά και ερμηνευτές μάς προτείνονται για ένα ανεπανάληπτο μουσικό βράδυ.

Η **Μαρία Λεκάκη** παρουσιάζει αγαπημένες σκηνές διασκέδασης του ελληνικού κινηματογράφου, ενώ ο **Κώστας Μακεδόνας** και η **Γιώτα Νέγκα** τραγουδούν μεγάλες κινηματογραφικές επιτυχίες σε ενορχήστρωση του **Γιάννη Χριστοδουλόπουλου.**

**Αρχισυνταξία:** Νάντια Ρηγάτου

**Μουσική επιμέλεια:** Γιάννης Χριστοδουλόπουλος

**Executive producer:** Μιχάλης Δεναξάς

**Οργάνωση παραγωγής:** Μαρία Κάμινα

**Σκηνοθεσία:** Νίκος Θεοδοσόπουλος

**21:00 ΞΕΝΗ ΤΑΙΝΙΑ**

**--------------------------**

**ΠΑΡΑΣΚΕΥΗ 14/3/2025**

**-------------------------**

**06:00 ATHLETICUS (E)**

**06:03 ΓΥΡΗ ΓΥΡΗ ΟΛΟΙ (Ε) (Αλλαγή επεισοδίων) Κ8 WEBTV GR ERTflix**

**Παιδική σειρά, παραγωγής Καναδά 2021**

**Επεισόδιο 15ο: «Αμερικανική σαύρα»**

Επικονιαστής κατά λάθος! Ακριβώς αυτό είναι η σαύρα του Οντάριο με την εντυπωσιακή μπλε μακριά ουρά.

Καθώς ψάχνει για έντομα η γύρη κολλάει πάνω της και όταν πηγαίνει στο επόμενο λουλούδι για έναν ακόμα μεζέ την αφήνει εκεί.

Η Ομάδα Γύρης βοηθά τους ερευνητές στο Πάρκο Πόιντ Πίλι να καταγράψει τον πληθυσμό τους, μιας και είναι είδος υπό εξαφάνιση που πρέπει να προστατευθεί!

**Επεισόδιο 16ο: «Μέλισσα Ξυλουργός (Ξυλοκοπάνα)»**

Ξυλοκοπάνα όνομα και πράμα. Αυτές οι αγριομέλισσες είναι τόσο δυνατές που φωλιάζουν μέσα σε ξύλο που τρυπούν οι ίδιες!

Επιπλέον, επικονιάζουν με δονήσεις. Η δόνηση των μυών τους τινάζει τη γύρη από τα λουλούδια και επικονιάζει τα γύρω φυτά.

Δεν απειλούνται με εξαφάνιση, έτσι οι επιστήμονες μπορούν απλώς να μελετήσουν πόσο υπέροχα πλάσματα είναι.

**06:27 KOOKOOLAND: ΤΑ ΤΡΑΓΟΥΔΙΑ (Ε)**

**-------------------------**